જ્યારે બજાર સપ્ટેમ્બરના છેલ્લા સપ્તાહમાં ગબડયું ત્યારે કંપની માટે ભારે કટોકટી જેવી સ્થિતિ સર્જાતી જણાઈ કારણ કે શૅર્સના ભાવ ખાસ્સા તૂટી ગયા હતા. શૅરોમાં જ્યાં શૅરદીઠ રૂા. 400ના ભાવે સોદા પડતા હતા ત્યાં તે શૅર્સ તૂટીને રૂા. 300ની ભાવ સપાટીએ ઊતરી ગયા હતા અને હજી પણ ઘટાડાત્મક ઝોક ચાલુ હતો. આથી ભાવ સપાટી પુન: બનાવવા તેમણે પોતાનાં નાણાં ઠાલવવાનું શરૂ કર્યું હતું પણ કંપની માટે તેનું ધાર્યું પરિણામ આવતું જણાયું નહોતું. તેના બદલે અન્ય હરીફો તથા બજારના અન્ય ખેલાડીઓ તેમને નીચા ખેંચવાના પ્રયાસ કરતા જણાયા હતા. આથી વ્યક્તિગત રીતે તેઓને મોટી ખોટ સહન કરવાનું આવ્યું એમ કહી શકાય. તેમણે પરિસ્થિતિ સંભાળવા અનેક પ્રયાસો કર્યા, જેની જાણ ડિરેક્ટર બોર્ડને પણ નહોતી.